
Административно-устройствен правилник на БФКСТ
I. ОБЩИ ПОЛОЖЕНИЯ
1. Настоящият правилник определя структурата, дейността и организацията на работа в БФКСТ. Длъжностите и техните характеристики се определят от Устава на БФКСТ или по правомощия на ОС, УС и Председателя на БФКСТ.
2. Правилникът се приема от ОС и УС на БФКСТ и има задължителен характер за всички членове на БФКСТ.
3. Правилникът се изготвя, променя и утвърждава съгласно Устава на БФКСТ.
II. КЛУБОВЕ ПО СПОРТНИ ТАНЦИ
1. Изготвят свой финансов и административен правилник, в който регламентират:
· Състезателни права на спортистите;
· Селекция на танцовите двойки;
· Състезателна дейност;
· Тренировъчна дейност; 
· Спортни услуги;
· Екипировка; 
· Създаване и поддържане на материалната база;
· Картотекиране на спортните кадри - спортисти, треньори, съдии;
· Организиране на състезания;
· Организиране и участие в квалификационни курсове, семинари и тренировъчни лагери;
· Изготвят годишен план за спортна подготовка и развитие;
· Отчитат дейността си съгласно изискванията на ЗФВС на Министерство на младежта и спорта (ММС) и Наредбата на БФКСТ за ДСК; 
· Стриктно спазват сроковете, определени от ММС и БФКСТ за картотекиране, за заявки за състезания, за членски внос и други такси, за отчетна документация, за програми за развитие и др.;
2. Всички официални документи трябва да са заверени от КСТ (подпис, печат, Протоколи от УС или ОС).
3. Председателите на клубове към БФКСТ, изискват указания, консултантска и методическа помощ, сътрудничество и съдействие за оформяне на документи за административната и финансовата дейност от отговорника на съответното направление.
4. Председателите на клубове към БФКСТ, отправят всички свои молби, жалби и въпроси писмено в офиса на БФКСТ или до официалната електронна поща, и получават отговор, в съответствие със сроковете, упоменати в Устава и правилниците на БФКСТ.

1. Изпълнява функциите, които са определени от Устава на БФКСТ.
2. Свиква заседанията на УС, като оповестява предварително дневния ред и лицата, които трябва да докладват по точките от дневния ред.
3. При необходимост свиква разширени заседания на УС, в които докладчици са назначените комисии и съвети към БФКСТ.
4. Контролира изпълнението на задачите, поставени от предходното заседание.
5. Води заседанията на УС. Възлага задачи на всички членове на УС.
6. При решаване на нетърпящи отлагане въпроси, взема становището на членовете на УС по телефона. Същите са длъжни да му представят изразеното становище в писмена форма, което в последствие оформя в протокол, който се представя за подписване в двадесетдневен срок на УС.
7. Представлява БФКСТ пред ММС, като периодично инициира работни срещи с цел консултантска, методическа и финансова подкрепа.
8. Представлява БФКСТ пред CSIT и други Световни и Европейски организации и федерации, като периодично инициира работни срещи с цел консултантска и методическа подкрепа.
9. Назначава комисия за изготвяне на проекти за спортно развитие на база Националната програма за развитие на физическото възпитание и спорта в Република България и Наредбите на ММС.
10. Назначава комисия за изготвяне на програма за развитие на детско-юношеския спорт по спортни танци.
11. Назначава и контролира ръководството на Националния отбор.
12. Отговаря за приемането и преотстъпването на права на състезатели, съдии и треньори към БФКСТ от други държави и федерации. Отговаря за техническия екип на първенствата и турнирите към ДСК на БФКСТ( Секретариат, водещ, музикално оформление).
13. Назначава консултант за изготвяне проекти за финансово подпомагане на БФКСТ по програмите на ММС и други НПО.
14. Назначава комисии за изготвяне на нормативната база за категоризация на спортни клубове, съдии, треньори, секретариат и състезатели.
15. Назначава комисия за изготвяне на Единна програма за спортна подготовка по спортни танци.
16. Води кореспонденцията на БФКСТ с международни организации, треньори, съдии и др.
        Води официална кореспонденция с международните съдии. 
        Отговаря за поддържане на официалната електронна поща и интернет страница на БФКСТ.
17. Присъства на Държавните шампионати по спортни танци както и официално открива ДП, НК и НТ.
18. Награждава финалистите на Държавни първенства, Национални купи и турнири, както и Световни, Европейски и Международни първенства и шампионати, и/или Купи, проведени в Р. България.	
19. Отговаря за изготвянето, актуализирането и прилагането на Правилник за мерките
по ЗМИП.
20. При необходимост назначава заместник Председател на БФКСТ.	

IV. УПРАВИТЕЛЕН СЪВЕТ
1. Изработва правлниците и наредбите на БФКСТ, разглежда постъпили писмени предложения, молби и жалби, формира и реализира националната политика в областта на спортните танци съвместно с КСТ.
2. Приема Програма за развитие, координира дейностите по изпълнението й и я отчита пред Министерство на младежта и спорта и ОС на БФКСТ.
3. Назначава комисия за теглене на съдии и назначаване към ДСК на БФКСТ с решение на УС.  4. Взаимодейства и подпомага спортните клубове.
5. Организира централизираната подготовка на Националния отбор и участието им в
Световни и Европейски първенства.
6. Утвърждава Държавния спортен календар, разглежда направените предложения и документи на помощните комисии и ги утвърждава или отхвърля.
7. Подпомага и координира научно-изследователската и приложна дейност и квалификацията на кадрите по спортни танци.
8. Разпределя субсидиите от БСТ на база нормативните изисквания на БФКСТ и Министерство на младежта и спорта за отчитане дейността и финансиране на спортните клубове.
9. Протоколът от заседанието на УС се подготвя от протоколчика, и след това се подписва. За всички решения, взети по телефона, председателя изготвя протокол, към който се прилагат писмените съгласия (несъгласия) на членовете на УС в едноседмичен срок.
10. УС разглежда постъпили писмени молби, предложения и жалби от Председател на спортен клуб в срок от тридесет календарни дни след датата на входирането им в офиса на БФКСТ, или на електронната поща на БФКСТ. Взетите решения по писмени молби, предложения и жалби се разпращат до съответното заинтересовано лице, след вземане на решение по тях.

1. Секретар на БФКСТ се назначава от Председателя на БФКСТ. 
2. Секретар на БФКСТ подпомага работата на Председателя на БФКСТ.
3. Контролира завежданите документи - срокове, изряден вид, достоверност и т.н.
4. Резолира и дава разпореждания относно документите за входяща информация.
5. Оформя и дава разпореждания относно документите за изходяща информация.
6. Получава, обработва и съхранява документите на КСТ кандидат-членове и членовете на БФКСТ. 
7. Получава, обработва и съхранява документите и упражнява текущ контрол върху картотеката на състезателите, треньорите и съдиите.
8. Получава, обработва и съхранява документите за трансфери и ги представя за утвърждаване от УС.
9. Упражнява контрол върху регистъра на КСТ и следи процеса на лицензиране и прелицензиране. 
10. Разпраща кореспонденцията на БФКСТ със спортните клубове и други организации.
11. Контролира завеждането на офертите и договорите за организиране на състезания.
12. Изготвя типов договор за организиране на състезания по спортни танци.
13. Дава становище пред  УС по постъпили оферти за организиране на състезания по спортни танци, съгласно Състезателния правилник и Наредбата за състезанията от Държавния спортен календар (ДСК) и Международен спортен календар (МСК). 
14. Упражнява контрол върху спазване срокове за: заявки за участие в състезанията от ДСК и МСК, оферти за организиране на състезания и др.
15. Отговаря за изготвянето на методика за лицензиране на секретариат по спортни танци.
16. Присъства на състезанията по спортни танци от ДСК и МСК.
17. Контролира редовността на състезателите при участие в състезания от ДСК и МСК.
18. Осъществява надзор за спазване ЗФВС и Наредбите на ММС. 
19. Осъществява надзор за спазване нормативните документи на БФКСТ, които са задължителни за всички членове.
20. В случай на необходимост, участва в заседанията на УС без право на глас.

[bookmark: bookmark3]     VI.СЪДИЙСКИ СЪВЕТ (СС)
1. СС е орган на БФКСТ, който подпомага УС на БФКСТ и има следните права:
· Да прави предложения до УС по всякакви въпроси, касаещи регулация на съдийската дейност в спортните танци на територията на Република България. Предложенията се внасят в УС от СС;
· Разглежда други въпроси и задачи, възложени от УС на БФКСТ.
      2.Устройството и дейността на СКл и СС на БФКСТ са регламентирани в отделен правилник.
      3.Заседава най-малко веднъж на тримесечие, при предварително оповестен дневен ред.

1. ТС е специализиран орган на БФКСТ, който подпомага УС на БФКСТ и има следните права:
· Да прави предложения до УС по всякакви въпроси, касаещи спортносъстезателната дейност в спортните танци на територията на Р. България. Предложенията се внасят в УС от председателя на ТС;
· Разглежда други въпроси и задачи, възложени от УС на БФКСТ.
2. Устройството и дейността на ТКл и ТС на БФКСТ са регламентирани в отделен правилник.
3. Заседава най-малко веднъж на тримесечие, при предварително оповестен дневен ред.

VIII. [bookmark: bookmark6]ОТГОВОРНИК ЗА РЕКЛАМАТА И ВРЪЗКИ С ОБЩЕСТВЕНОСТТА
1. Изготвя документи, с които се определят условията и реда за рекламни права, телевизионно и радиоразпространение на спортни състезания.
2. Изготвя и договаря рекламни проекти за спортно-състезателната дейност на БФКСТ.
3. Отговаря за организиране и провеждане на пресконференции, интервюта, телевизионни участия и др. обществени представяния на дейността на членовете на БФКСТ. Назначава се от Председателя на БФКСТ.

IX. АРБИТРАЖНА КОМИСИЯ

1. Регламентира и осъществява спортно правосъдие и спортно-технически арбитраж на базата на изготвен Правилник.
2. За нейни членове могат да бъдат избирани само членове на БФКСТ и Комисията може да привлича външни експерти.

X. ТЕХНИЧЕСКИ СЕКРЕТАР
	1. Техническия секретар е административна длъжност, която се оформя чрез договор между съответното лице-кандидат и Председателя на БФКСТ.
             2. Изпълнява административните решения на УС и разпорежданията на Председателя и Секретаря на БФКСТ.

ХI. ФИНАНСОВО ЛИЦЕ
1. Счетоводител - финансово-счетоводна длъжност по договор между съответното лице-кандидат и Председателя на БФКСТ.
2. Работи съобразно Финансовия правилник на БФКСТ и действащото законодателство.
3. Води ежемесечно цялата финансова дейност на БФКСТ и отговаря за достоверността и законността й.
4. Отговаря за надлежно водена отчетност на приходите и разходите според изискванията на Закона за счетоводството.
5. Поднася информация за направените приходи и разходи до Председателя.
6. На всяко тримесечие прави справка за финансовото състояние на БФКСТ.
7. Приключва финансовата година, изготвя данъчните декларации и предава документите на Председателя на БФКСТ за проверка.
8. Своевременно уведомява писмено председателя и УС за възникнали нередности по финансови въпроси.
9. Изготвя финансовия план на проектите, с които БФКСТ кандидатства за предоставяне на средства от Министерството на младежта и спорта.
10. Следи за изразходване на средствата по предназначение и пера за всеки етап от одобрен и финансиран проект.
11. Следи за начина на изразходване на средствата по проект и отчита в съответствие с изискванията на Закона за счетоводството.
XII. ЗАКЛЮЧИТЕЛНИ РАЗПОРЕДБИ 

Настоящият правилник е приет от УС на БФКСТ на основание Устава и Административно-устройствения правилник на БФКСТ с протокол  №4 /16.05.2025г. от УС на БФКСТ и влиза в сила от момента на приемането му.

